PMIndiaData/PMIndiaSum huggingface dataset:
ఈ నెల 16న వివాటెక్ అయిదో సంచిక ను ఉద్దేశించి కీల‌కోప‌న్యాసం చేయ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ నెల 16న సాయంత్రం 4 గంట‌ల వేళ లో వివాటెక్ అయిదో సంచిక ను ఉద్దేశించి కీల‌కోప‌న్యాసం ఇవ్వ‌నున్నారు. వివా టెక్ 2021 కార్య‌క్ర‌మం లో కీల‌కోప‌న్యాసం ఇవ్వ‌డానికి ప్ర‌ధాన మంత్రి ని గౌర‌వ అతిథి గా ఆహ్వానించ‌డ‌మైంది. ఈ కార్య‌క్ర‌మం లో పాలుపంచుకొనే ఇత‌ర ప్రముఖ వ‌క్త‌ల లో ఫ్రాన్స్ అధ్యక్షుడు శ్రీ ఇమేనుయెల్ మేక్రోన్, స్పెయిన్ ప్ర‌ధాని శ్రీ పెడ్రో సాంచెజ్ ల‌తో పాటు యూరోప్ లోని వివిధ దేశాల కు చెందిన మంత్రులు/ఎంపీ లు కూడా ఉన్నారు. ఏపల్ సిఇఒ శ్రీ టిమ్ కుక్‌, ఫేస్ బుక్ చైర్‌మ‌న్‌ మ‌రియు సిఇఒ శ్రీ మార్క్ జకర్ బర్గ్, మైక్రోసాఫ్ట్ ప్రెసిడెంటు శ్రీ బ్రాడ్ స్మిత్ త‌దిత‌ర కార్పొరేట్ నేత‌ లు కూడా ఈ కార్య‌క్ర‌మం లో పాల్గొననున్నారు. వివాటెక్ అనేది యూరోప్ లో జరిగే అతి పెద్ద‌దైన డిజిట‌ల్, స్టార్ట్ అప్ కార్య‌క్ర‌మాల లో ఒక‌టి. 2016వ సంవ‌త్స‌రం నుంచి ప్ర‌తి ఏటా ఈ కార్య‌క్ర‌మాన్ని ప్యారిస్ లో జ‌రుపుతున్నారు. ఈ కార్యక్రమాన్ని ఫ్రాన్స్ కు చెందిన‌ ప్ర‌ముఖ మీడియా గ్రూపు లెస్ ఇకోస్ ప్ర‌ముఖ అడ్వ‌ర్‌టైజింగ్‌, మార్కెటింగ్ రంగం లోని ప్రముఖ సంస్థ అయిన ప‌బ్లిసిస్ గ్రూప్ తో క‌ల‌సి నిర్వ‌హిస్తోంది. సాంకేతిక విజ్ఞాన రంగం లో, స్టార్ట్ అప్ ఇకో సిస్ట‌మ్ లో భాగం పంచుకొంటున్న సంస్థ‌ల ను ఈ కార్యక్రమం ఒకే చోటు లో స‌మావేశ‌ప‌రుస్తోంది. ఈ కార్య‌క్ర‌మం లో ప్ర‌ద‌ర్శ‌న లు, పుర‌స్కారాలు, దళ చ‌ర్చ‌ లు, స్టార్ట్ అప్ పోటీ లు భాగం గా ఉంటాయి. వివాటెక్ అయిదో సంచిక ను ఈ సంవ‌త్స‌రం లో జూన్ నెల 16వ తేదీ నుంచి అదే నెల 19వ తేదీ మ‌ధ్య కాలం లో నిర్వ‌హించ‌నున్నారు.
ప్రముఖ సంతూర్ విద్వాంసుడు పండిత్ శివ్ కుమార్ శర్మ గారి కన్నుమూత పట్లసంతాపం తెలిపిన ప్రధాన మంత్రి

ప్రముఖ సంతూర్ విద్వాంసుడు పండిత్ శివ్ కుమార్ శర్మ గారి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘పండిత్ శివ్ కుమార్ శర్మ గారి మరణం తో మన సాంస్కృతిక జగత్తు కు తీరని నష్టం వాటిల్లింది. ఆయన సంతూర్ కు ప్రపంచ స్థాయి లో ప్రజాదరణ ను సంపాదించి పెట్టారు. ఆయన సంగీతం రాబోయే తరాల వారి ని సైతం సమ్మోహితుల ను చేస్తూనే ఉంటుంది. ఆయన తో నేను జరిపిన మాటామంతీ నాకు ఎంత బాగా జ్ఞ‌ాపకం ఉంది. ఆయన కుటుంబాని కి, ఆయన ను అభిమానించే వారికి ఇదే నా సంతాపం. ఓం శాంతి.’’ అని పేర్కొన్నారు.
మహారాణా ప్రతాప్ జయంతి నాడు ఆయన కు శ్రద్ధాంజలి ని అర్పించిన ప్ర‌ధాన మంత్రి

మహారాణా ప్రతాప్ జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ ఆయన కు స్మృత్యంజలి ని ఘటించారు. ‘‘భారత మాత యొక్క గొప్ప సుపుత్రుల లో ఒకరు అయినటువంటి మహారాణా ప్రతాప్ కు ఆయన జయంతి నాడు కోటి కోటి ప్రణామాలు. దేశప్రేమ, స్వాభిమానం మరియు పరాక్రమం లతో నిండిన ఆయన యొక్క గాథ దేశవాసుల కు సదా ప్రేరణ ను అందిస్తూ ఉంటుంది’’ అని ఒక సందేశం లో ప్ర‌ధాన మంత్రి పేర్కొన్నారు.
నవ భారతం యొక్క శక్తితో ఈ వ్యవస్థను నింపివేయండి: ఐఎఎస్ యువ అధికారులకు ప్రధాన మంత్రి సూచన

ప్రధాన మంత్రి శ్రీ నరేంద్ర మోదీ ఈ రోజు ఐఎఎస్ యువ అధికారులతో మాట్లాడుతూ, మార్పు ను ప్రతిఘటించే ఆలోచనాసరళి నుండి తప్పించుకోవలసిందిగాను, భారతదేశంలోని పరిపాలన వ్యవస్థలో ‘నవ భారతం’ యొక్క శక్తిని నింపవలసిందిగాను సలహా ఇచ్చారు. 2015 సంవత్సర ఐఎఎస్ అధికారుల జట్టును ఉద్దేశించి ప్రధాన మంత్రి ప్రసంగిస్తూ, భారతదేశం పురోగమించవలసినంతగా పురోగమించలేదని చెప్పారు. భారతదేశం తరువాత స్వాతంత్ర్యాన్ని సంపాదించుకొన్న దేశాలు, భారతదేశం కన్నా వనరులకు భారీ లోటు ఉన్న దేశాలు, అభివృద్ధిలో కొత్త శిఖరాలను అందుకొన్నాయని ఆయన అన్నారు. మార్పునకు చోదకంగా ఉండటానికి ధైర్యం అవసరమవుతుందని ఆయన అన్నారు. చీలికలతో కూడినటువంటి పరిపాలన స్వరూపం అధికారుల సమష్టి బాధ్యతలను అభిలషణీయమైన స్థాయిలో నెరవేర్చనీయడం లేదని కూడా ఆయన చెప్పారు. వ్యవస్థలో పరివర్తన ను తీసుకురావడానికి హుషారయిన మార్పు చోటు చేసుకోవలసిన అవసరం ఉందని ఆయన అన్నారు. సహాయక కార్యదర్శుల మూడు నెలల కార్యక్రమం ఇప్పుడు మూడో సంవత్సరంలోకి ప్రవేశించిందని, ఇది ఒక గొప్ప ప్రభావాన్ని ప్రసరింపచేయగలుగుతుందని ఆయన చెప్పారు. యువ అధికారులు రానున్న మూడు మాసాలలో కేంద్ర ప్రభుత్వంలోని అత్యంత సీనియర్ అధికారులతో అరమరికలు లేకుండా నడుచుకోవాలని ఆయన కోరారు. తద్వారా వారి శక్తియుక్తులు, తాజా ఆలోచనలు, కార్యదర్శి స్థాయి అధికారుల పాలనానుభవం.. వీటి కలయికతో ఈ వ్యవస్థ ప్రయోజనం పొందగలుగుతుందని ఆయన అన్నారు. యుపిఎస్ సి ఫలితాల రోజు వరకు కూడా వారు గడిపిన జీవనాన్ని, ఎదుర్కొన్న సవాళ్లను గురించి యువ అధికారులు జ్ఞప్తికి తెచ్చుకోవాలని; అంతే కాకుండా వ్యవస్థలోను, సామాన్య ప్రజానీకం జీవితాలలోను సకారాత్మకమైన మార్పులను తీసుకురావడానికి వారికి ఇప్పుడు లభించిన అవకాశాలను వారు వినియోగించుకోవాలని ప్రధాన మంత్రి విజ్ఞప్తి చేశారు. కేంద్ర సిబ్బంది, ప్రజా ఫిర్యాదులు మరియు పెన్షన్ ల శాఖ సహాయ మంత్రి డాక్టర్ జితేంద్ర సింగ్, ఇంకా ప్రభుత్వ సీనియర్ అధికారులు కూడా ఈ కార్యక్రమంలో పాల్గొన్నారు.
ప్రధాన మంత్రి తో భేటీ అయిన శ్రీ లంక విదేశ వ్యవహారాల శాఖ మంత్రి శ్రీ తిలక్ మరాపనా

ప్రధాన మంత్రి శ్రీ నరేంద్ర మోదీ ని శ్రీ లంక విదేశ వ్యవహారాల శాఖ మంత్రి శ్రీ తిలక్ మరాపనా ఈ రోజు మధ్యాహ్నం మర్యాదపూర్వకంగా కలుసుకొన్నారు. శ్రీ లంక విదేశ వ్యవహారాల శాఖ మంత్రి శ్రీ తిలక్ మరాపనా భారతదేశంలో మూడు రోజుల పాటు ద్వైపాక్షిక పర్యటన కోసం వచ్చారు. శ్రీ లంక విదేశ వ్యవహారాల శాఖ మంత్రి గా శ్రీ తిలక్ మరాపనా నూతన పదవీబాధ్యతలను స్వీకరించినందుకుగాను ఆయనను ప్రధాన మంత్రి అభినందించారు. ఇంటర్ నేషనల్ వెసాక్ డే సందర్భంగా ఈ సంవత్సరం మే నెలలో తాను శ్రీ లంక లో జరిపిన పర్యటన ఫలప్రదం అయిన సంగతిని ప్రధాన మంత్రి ప్రస్తావించారు. శ్రీ లంక తో భారతదేశ సంబంధాలకు భారత్ అధిక ప్రాధాన్యాన్ని ఇస్తుందని ప్రధాన మంత్రి పునరుద్ఘాటించారు. ఇరు దేశాల మధ్య ప్రగాఢమైన మరియు విశాల పరిధిని కలిగిన సంబంధాలు ఉన్నాయి. ద్వైపాక్షిక సహకారాన్ని మరింతగా పటిష్టపరచుకోవడమే కాకుండా విస్తరించుకోవడానికి శ్రీ లంక అధ్యక్షునితో, ప్రధానితో సన్నిహితంగా పనిచేయడాన్ని కొనసాగించేందుకు తాను సిద్ధంగా ఉన్నానని ప్రధాన మంత్రి శ్రీ మోదీ ఈ సందర్భంగా వెల్లడించారు.
కర్తవ్య నిర్వహణ లో ప్రాణ సమర్పణం చేసిన పోలీసు సిబ్బంది కి పోలీసు సంస్మరణదినం నాడు శ్రద్ధాంజలి ఘటించిన  ప్ర‌ధాన మంత్రి

కర్తవ్య నిర్వహణ లో ప్రాణాలను కోల్పోయిన పోలీసు సిబ్బంది అందరికీ ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘చట్టాన్ని, వ్యవస్థ ను పరిరక్షించడం లోను, ఆపత్కాలాల్లో ఇతరుల కు సాయపడటం లోను మన పోలీసు బలగాల విశిష్ట ప్రయాసల కు గాను పోలీసు సంస్మరణ దినం సందర్భం లో నేను కృతజ్ఞతలు వ్యక్తం చేస్తున్నాను. విధుల నిర్వహణ లో ప్రాణ సమర్పణం చేసినటువంటి పోలీసు సిబ్బంది అందరికీ నేను శ్రద్ధాంజలి ని ఘటిస్తున్నాను.’’ అని పేర్కొన్నారు.
ప్ర‌ధాన మంత్రి తో స‌మావేశ‌మైన‌ హామిద్ క‌ర్‌జ‌యి

ప్ర‌ధాన మంత్రి శ్రీ న‌రేంద్ర మోదీ తో ఇస్లామిక్ రిపబ్లిక్ ఆఫ్‌ అఫ్గానిస్తాన్ పూర్వ అధ్య‌క్షుడు మాన్య‌ శ్రీ హామిద్ క‌ర్‌జ‌యి ఈ రోజు న భేటీ అయ్యారు. అఫ్గానిస్తాన్ స్వాతంత్య్రం స‌ముపార్జించుకొని నేటి కి 100 సంవ‌త్స‌రాలు అయిన సంద‌ర్భం లో భార‌త‌దేశం లోని 1.3 బిలియ‌న్ మంది ప్ర‌జ‌ల ప‌క్షాన మ‌రియు స్వ‌యం గా త‌న త‌ర‌ఫున హృద‌య పూర్వ‌క శుభాకాంక్షల ను ప్ర‌ధాన మంత్రి అఫ్గానిస్తాన్ ప్ర‌జ‌ల కు వ్యక్తం చేశారు. అన్ని రంగాల లో దృఢ‌మైన మ‌ద్ద‌తు ను ఇస్తున్నంకు భార‌త‌దేశాని కి పూర్వ అధ్య‌క్షుడు ధ‌న్య‌వాదాలు పలకడం తో పాటు ఉభయ దేశాల ప్ర‌జ‌ల మ‌ధ్య నెల‌కొన్న అసాధార‌ణ‌మైన‌టువంటి స‌ద్భావ‌న ప‌ట్ల సంతోషాన్ని కూడా వెలిబుచ్చారు. ప్ర‌జాస్వామికమైనటువంటి, శాంతియుతమైనటువంటి, భ‌ద్ర‌మైనటువంటి, స‌మ్మిళిత‌మైన‌టువంటి, స‌మైక్య‌మైనటువంటి మరియు యథార్థం గా స్వ‌తంత్రత ను క‌లిగివున్నటువంటి అఫ్గానిస్తాన్ కై భార‌త‌దేశం మ‌ద్దతు ను కొన‌సాగించగలదంటూ ప్ర‌ధాన మంత్రి ఈ సందర్భం లో పున‌రుద్ఘాటించారు.
ప‌ర‌స్ప‌రం వినియోగించుకొనే క‌మ్యూనికేష‌న్ ట‌వ‌ర్లు, ఇత‌ర మౌలిక స‌దుపాయాల ఏర్పాటు చేయ‌డానికిగాను ర‌క్ష‌ణ శాఖ స్థ‌లాన్ని క‌మ్యూనికేష‌న్ ఆప‌రేట‌ర్ల‌కు అంద‌జేయ‌డానికి వీలుగా స‌వ‌రించిన విధానానికి ఆమోదం తెలిపిన మంత్రివర్గం

ప‌ర‌స్ప‌రం వినియోగించుకొనే క‌మ్యూనికేష‌న్ ట‌వ‌ర్లు, ఇత‌ర మౌలిక స‌దుపాయాలను ఏర్పాటు చేయ‌డానికిగాను ర‌క్ష‌ణ శాఖ స్థ‌లాన్ని క‌మ్యూనికేష‌న్ ఆప‌రేట‌ర్ల‌కు అంద‌జేయాల‌నే ప్ర‌తిపాద‌న‌కు ప్ర‌ధాన మంత్రి న‌రేంద్ర మోదీ అధ్యక్షతన స‌మావేశ‌మైన కేంద్ర మంత్రివర్గం ఆమోదం తెలిపింది. దీనికి సంబంధించి రక్ష‌ణ శాఖ రూపొందించిన‌ స‌వ‌రించిన విధానానికి మంత్రివర్గం ఆమోదం తెలిపింది. మొబైల్ ట‌వ‌ర్ల ఏర్పాటు కోసం అనుమ‌తులు ఇవ్వ‌డంలో టెలిక‌మ్యూనికేష‌న్ ల విభాగం (డిఒటి) మార్గ‌ద‌ర్శ‌కాలు, విధానం అమ‌లులో వ‌చ్చే అనుభ‌వం ఆధారంగా ఈ ప్ర‌తిపాద‌న రూపొందింది. రక్ష‌ణ‌ శాఖ‌కు చెందిన ప్రాంతాలు, కంటోన్మెంట్ ప్ర‌దేశాలలో గ‌ల స్థ‌లాలను కేటాయించ‌డానికిగాను స‌వ‌రించిన విధానం ఉప‌యోగ‌ప‌డుతుంది. దీనివ‌ల్ల డిఒటి లో ఐపి-Iగా నమోదైన కంపెనీలు, లైసెన్స్ క‌లిగిన సంస్థలు ప‌ర‌స్ప‌రం వినియోగించుకొనే క‌మ్యూనికేష‌న్ ట‌వ‌ర్ల‌ను, ఇత‌ర మౌలిక స‌దుపాయాల‌కు ఉప‌యోగించుకొంటాయి. ఇది కంటోన్మెంట్ లు, మిలిటరీ స్థావ‌రాలలో క‌మ్యూనికేష‌న్ సేవ‌ల నాణ్య‌తను పెంచుతుంది.
ఎగ్రో ఎండ్ఫూడ్ ప్రాసెసింగ్ అంశం పై ఏర్పాటైన జాతీయ శిఖర సమ్మేళనం లో రైతుల ను ఉద్దేశించి డిసెంబర్16న ప్రసంగించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2021 వ సంవత్సరం డిసెంబర్ 16 న ఉదయం 11 గంటల కు గుజరాత్ లోని ఆణంద్ లో ఎగ్రో ఎండ్ ఫూడ్ ప్రోసెసింగ్ అంశం పై జాతీయ శిఖర సమ్మేళనం ముగింపు సమావేశం లో వీడియో కాన్ఫరెన్స్ మాధ్యమం ద్వారా రైతుల ను ఉద్దేశించి ప్రసంగిస్తారు. ప్రాకృతిక వ్యవసాయం పై ఈ శిఖర సమ్మేళనం లో శ్రద్ధ తీసుకొంటున్నారు. రైతుల కు ప్రాకృతిక వ్యవసాయం సంబంధి పద్ధతుల ను అవలంభించడం వల్ల ఒనగూడే ప్రయోజనాల ను గురించిన జరూరైన సమాచారాన్నంతటిని అందించడం జరుగుతుంది. రైతుల సంక్షేమం కోసం ఉద్దేశించిన ప్రధాన మంత్రి దార్శనికత ను ప్రభుత్వం ప్రేరణ గా తీసుకొన్నది. ఫలసాయం లో వృద్ధి కి పూచీ పడటం కోసం ప్రభుత్వం కంకణం కట్టుకొన్నది. దీని ద్వారా రైతు లు వారి వ్యవసాయ సంబంధి సామర్ధ్యాన్ని సాధ్యమైనంత ఎక్కువ కు పెంచుకో గలుగుతారన్న మాట. వ్యవసాయం లో పరివర్తన ను తీసుకు వచ్చేందుకు, మరి అలాగే రైతుల ఆదాయాన్ని పెంచేందుకు ప్రభుత్వం అనేక చర్యల ను తీసుకోవడం మొదలుపెట్టింది. వ్యవస్థ కు స్థిరత్వాన్ని ఇచ్చేందుకు, ఖర్చుల ను తగ్గించేందుకు, బజారు ను అందుబాటు లో ఉంచేందుకు, ఇంకా రైతుల కు మెరుగైన విలువ ను ఇప్పించేందుకు అమలు చేస్తున్న కార్యక్రమాల ను ప్రోత్సహించేందుకు, వాటికి సమర్థన ను ఇచ్చేందుకు ప్రయాసలు జరుగుతూ ఉన్నాయి. రైతులు ఉత్పాదకాల ను కొనుగోలు చేయడం పైన ఆధారపడటాన్ని వీలైనంత గా తగ్గించేందుకు జీరో బడ్జెట్ నేచురల్ ఫార్మింగ్ ఒక ప్రవర్ధమానమైనటువంటి సాధనం గా ఉంది. అంతేకాక, ఇది భూమి యొక్క స్వస్థత ను మెరుగు పరచే దిశ లో తోడ్పడే సాంప్రదాయక క్షేత్ర ఆధారిత సాంకేతిక పరిజ్ఞానాన్ని ఆలంబన గా తీసుకొంటూ సాగు కు అయ్యే వ్యవయాన్ని తగ్గిస్తుంది. దేశవాళీ గోవులు, ఆవు పేడ, ఇంకా మూత్రం ఒక ప్రముఖ పాత్ర ను పోషిస్తాయి. వీటి నుంచి వివిధ ఉత్పాదకాల ను పొలాల లోనే తయారు చేసుకోవచ్చును. దీనికి తోడు, నేలల కు అవసరమైనటువంటి పోషకాల ను కూడా అందించేందుకు వీలు ఉంది. బయోమాస్ తో పాటు, తడిపిన గడ్డి ని మట్టి లో కలపడం గాని, లేదా నేల ను ఏడాది పొడవునా ఆకుపచ్చటి పొర తో కప్పి ఉంచడం వంటి ఇతర సాంప్రదాయక పద్ధతుల ను అవలంభించడం వల్ల నీటి అందుబాటు చాలా తక్కువ స్థాయి లో ఉన్న పరిస్థితుల లో సైతం ఈ అభ్యాసాన్ని ఆచరణ లో పెట్టిన ఒకటో సంవత్సరం నుంచే ఫలసాయం తగ్గిపోకుండా చూసుకోవచ్చును. ఆ కోవ కు చెందిన వ్యూహాల ను గురించి నొక్కి చెప్పడానికి గాను దేశం అంతటా రైతుల కు సందేశాన్ని ఇవ్వడం కోసమని గుజరాత్ ప్రభుత్వం ప్రాకృతిక వ్యవసాయం పై శ్రద్ధ వహిస్తూ, ‘‘నేశనల్ సమిట్ ఆన్ ఎగ్రో ఎండ్ ఫూడ్ ప్రోసెసింగ్’’ ను నిర్వహిస్తున్నది. మూడు రోజుల పాటు ఏర్పాటైన ఈ శిఖర సమ్మేళనం ఈ నెల 14 వ తేదీ మొదలుకొని ఈ నెల 16 వ తేదీ వరకు జరుగుతున్నది. 5000 మంది కి పైగా రైతులు ప్రస్తుతం ఈ శిఖర సమ్మేళనం లో పాలుపంచుకొంటున్నారు. దీనికి అదనం గా, ఐసిఎఆర్ కు చెందిన కేంద్రీయ సంస్థ లు, ఇంకా రాష్ట్రాల లోని కృషి విజ్ఞాన కేంద్రాలు, ఎటిఎమ్ఎ ( ఎగ్రికల్చరల్ టెక్నాలజీ మేనేజ్ మెంట్ ఏజెన్సీ ) నెట్ వర్క్ ద్వారా రైతుల ప్రత్యక్షంగా సంధానాన్ని కూడా ఏర్పరచడం జరిగింది.
బసవ జయంతి సందర్భంగా జగద్గురు బసవేశ్వరకు ప్రధానమంత్రి నివాళి

నేడు బసవ జయంతి పర్వదినం నేపథ్యంలో జగద్గురు బసవేశ్వరకు ప్రధానమంత్రి శ్రీ నరేంద్ర మోదీ నివాళి అర్పించారు. ఈ సంద‌ర్భంగా 2020లో జ‌గ‌ద్గురు బ‌స‌వేశ్వ‌ర గురించి తాను చేసిన ప్రసంగాన్ని కూడా ఆయ‌న ప్ర‌జ‌ల‌తో పంచుకున్నారు. ఈ మేరకు ఒక ట్వీట్‌ ద్వారా ఇచ్చిన సందేశంలో: ‘‘ప‌విత్ర బ‌స‌వ జ‌యంతి సంద‌ర్భంగా జ‌గ‌ద్గురు బ‌స‌వేశ్వ‌ర‌కు నివాళి అర్పిస్తున్నాను. ఆయ‌న ఆద‌ర్శాలు, ప్ర‌బోధాలు ప్రపంచ‌వ్యాప్తంగా ల‌క్ష‌లాది ప్ర‌జ‌ల‌కు ఎంతో శ‌క్తిని, స్ఫూర్తిని ఇస్తున్నాయి. ఈ నేప‌థ్యంలో నేను 2020లో జ‌గ‌ద్గురు బ‌స‌వేశ్వ‌ర గురించి చేసిన ప్ర‌సంగాన్ని మీతో పంచుకుంటున్నాను’’ అని ప్ర‌ధామంత్రి పేర్కొన్నారు.”
శ్రీసంకేత్ సర్ గర్ కు వెయిట్ లిఫ్టింగ్ 55 కిలోగ్రాముల కేటగిరీ లో వెండి పతకాన్నిసాధించినందుకు గాను అభినందనలు తెలిపిన ప్రధాన మంత్రి

శ్రీ సంకేత్ సర్ గర్ కామన్ వెల్థ్ గేమ్స్ 2022 లో వెయిట్ లిఫ్టింగ్ 55 కిలోగ్రాముల కేటగిరీ లో వెండి పతకాన్ని సాధించినందుకు గాను ప్ర‌ధాన మంత్రి శ్రీ న‌రేంద్ర మోదీ ఆయన ను అభినందించారు. ప్రధాన మంత్రి ఒక ట్వీట్ లో – ‘‘శ్రీ సంకేత్ సర్ గర్ ది అసాధారణమైనటువంటి ప్రయాస. ఆయన సాధించిన రజత పతకం కామన్ వెల్థ్ గేమ్స్ లో భారతదేశాని కి ఒక గొప్ప ఆరంభం గా నిలుస్తోంది. ఆయన కు ఇవే అభినందన లు; భవిష్యత్తు లో ఆయన అన్ని ప్రయత్నాల లో రాణించాలి అని కోరుకొంటూ శుభాకాంక్షల ను అందజేస్తున్నాను.’’ అని పేర్కొన్నారు.
ప్ర‌ధాన మంత్రి తో ఫ్రెంచ్ రిప‌బ్లిక్ అధ్య‌క్షుని దౌత్య స‌ల‌హాదారు శ్రీ ఫిలిప్ ఎటియ‌న్ భేటీ

ఫ్రెంచ్ రిప‌బ్లిక్ అధ్య‌క్షుని దౌత్య స‌ల‌హాదారు శ్రీ ఫిలిప్ ఎటియ‌న్ ప్ర‌ధాన మంత్రి శ్రీ న‌రేంద్ర మోదీ తో ఈ రోజు సమావేశమయ్యారు. ర‌క్ష‌ణ మ‌రియు భ‌ద్ర‌త రంగాలు స‌హా అన్ని రంగాల‌లో భార‌త‌దేశానికి, ఫ్రాన్స్‌కు మ‌ధ్య సంబంధాల‌ను బ‌లోపేతం చేసుకోవడం గురించి శ్రీ ఎటియ‌న్ ఈ సంద‌ర్భంగా ప్ర‌ధాన మంత్రి దృష్టికి తీసుకువ‌చ్చారు. ప్ర‌ధాన మంత్రి 2017 జూన్ లో తన ఫ్రాన్స్ ప‌ర్య‌ట‌న విజ‌య‌వంతం కావడం గురించి ఈ సంద‌ర్భంగా గుర్తుకు తెచ్చుకొన్నారు. భార‌త‌దేశం- ఫ్రాన్స్ వ్యూహాత్మ‌క భాగ‌స్వామ్యానికి ర‌క్ష‌ణ మ‌రియు భ‌ద్ర‌త రెండు ముఖ్య స్తంభాలు అని ప్ర‌ధాన మంత్రి అన్నారు. అన్ని రంగాల‌లో ద్వైపాక్షిక సంబంధాలు వ‌ర్ధిల్లుతూ ఉండ‌డాన్ని ఆయ‌న ప్ర‌శంసించారు. ప్రెసిడెంట్ మాక్రాన్ వీలైనంత త్వ‌ర‌గా వీలు చూసుకొని భార‌త‌దేశానికి విచ్చేస్తే ఆయ‌న‌కు స్వాగ‌తం ప‌ల‌కాల‌ని తాను ఎదురుచూస్తున్నాన‌ని కూడా ప్ర‌ధాన మంత్రి ఈ సంద‌ర్భంగా పేర్కొన్నారు.
లోథాల్‌ లోని నేషనల్ మారిటైమ్ హెరిటేజ్ కాంప్లెక్స్ పనుల పురోగతిని అక్టోబర్ 18వ తేదీన సమీక్షించనున్న – ప్రధానమంత్రి

గుజరాత్‌ లోని లోథాల్‌ లో నేషనల్ మారిటైమ్ హెరిటేజ్ కాంప్లెక్స్ కు చెందిన క్షేత్ర స్థాయి పనుల పురోగతిని ప్రధాన మంత్రి శ్రీ నరేంద్ర మోదీ 2022 అక్టోబర్, 18వ తేదీ సాయంత్రం 5 గంటలకు దృశ్య మాధ్యమం ద్వారా సమీక్షిస్తారు. అనంతరం, ఈ సందర్భాన్ని పురస్కరించుకుని ప్రధానమంత్రి ప్రసంగిస్తారు. హరప్పా నాగరికత లోని ప్రముఖ నగరాల్లో ఒకటైన “లోథాల్” ఇప్పుడు ఒక పురాతన మానవ నిర్మిత డాక్‌ యార్డ్ ఆవిష్కరణకు కూడా ప్రసిద్ధి చెందింది. లోథాల్‌ లోని ఈ సముద్ర వారసత్వ ప్రాంగణం – చారిత్రక సంస్కృతి, వారసత్వాలకు తగిన నివాళిగా నిలుస్తుంది. భారతదేశ గొప్ప, వైవిధ్యమైన సముద్ర వారసత్వాన్ని ప్రదర్శించడంతో పాటు, లోథాల్ ను ఒక ప్రపంచ స్థాయి అంతర్జాతీయ పర్యాటక కేంద్రంగా ఉద్భవించడానికి అనువైన ఒక వైవిధ్యమైన ప్రాజెక్టుగా లోథాల్‌ లోని నేషనల్ మారిటైమ్ హెరిటేజ్ కాంప్లెక్స్ (ఎన్.ఎం.హెచ్.సి) ను అభివృద్ధి చేయడం జరుగుతోంది. ఈ ప్రాజెక్ట్ ద్వారా పర్యాటక సామర్ధ్యం పెరగడంతో పాటు, ఈ ప్రాంత ఆర్థికాభివృద్ధి కూడా పెరుగుతుంది. 2022 మార్చి నెలలో ప్రారంభమైన ఈ కాంప్లెక్స్‌ ను దాదాపు 3,500 కోట్ల రూపాయలతో అభివృద్ధి చేస్తున్నారు. హరప్పా వాస్తుశిల్పం, జీవనశైలిని పునఃసృష్టి చేయడానికి లోథాల్ మినీ రిక్రియేషన్; మెమోరియల్ థీమ్ పార్క్, మారిటైమ్ & నేవీ థీమ్ పార్క్, క్లైమేట్ థీమ్ పార్క్, అడ్వెంచర్ & అమ్యూజ్‌మెంట్ థీమ్ పార్క్ పేరుతో నాలుగు థీమ్ పార్కులు; ప్రపంచంలోనే ఎత్తైన లైట్‌ హౌస్ మ్యూజియం; హరప్పా కాలం నుండి ఇప్పటి వరకు భారతదేశ సముద్ర వారసత్వాన్ని గొప్పగా ప్రదర్శించే పద్నాలుగు గ్యాలరీలు; రాష్ట్రాలు, కేంద్రపాలిత ప్రాంతాల విభిన్న సముద్ర వారసత్వాన్ని ప్రదర్శించే సముద్ర తీర రాష్ట్రాల పెవిలియన్; వంటి అనేక వినూత్నమైన, ప్రత్యేక ఆకర్షణలు ఈ కాంప్లెక్స్ లో ఉంటాయి.
ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్ ఆఫ్ ఇండియా కు మ‌రియు స‌ర్టిఫైడ్ ప్రొఫెశన‌ల్ అకౌంటెంట్స్‌ అఫ్గ‌ానిస్తాన్ (సిపిఎ అఫ్గ‌ానిస్తాన్) కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

ప్రధాన మంత్రి శ్రీ‌ నరేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్ ఆఫ్ ఇండియా (ఐసిఎఐ) కు మ‌రియు స‌ర్టిఫైడ్ ప్రొఫెష‌న‌ల్ అకౌంటెంట్స్‌ అఫ్గ‌ానిస్తాన్ (సిపిఎ అఫ్గ‌ానిస్తాన్) కు మ‌ధ్య అవగాహనపూర్వక ఒప్పందం (ఎంఒయు)పై సంత‌కాల కు ఆమోదం తెలిపింది. ఈ ఎంఒయు ‘‘అఫ్గ‌ానిస్తాన్ అకౌంటెన్సీ బోర్డ్‌ (ఎఎబి)’’ యొక్క కెపాసిటీ బిల్డింగ్‌, జ్ఞ‌ానం బదలాయింపు నకు మార్గాన్ని సుగమం చేయడం ద్వారా అఫ్గ‌ానిస్తాన్ లో ఐటి కెపాసిటి అండ్ క్వాలిటీ అశ్యువరన్స్ ను పటిష్టపరచడం; విద్యార్థుల మ‌రియు స‌భ్యుల రాక‌పోక‌ల కార్య‌క్ర‌మాలు; ఉభ‌య ప‌క్షాల‌ కు ప్ర‌యోజ‌న‌క‌రంగా ఉండేట‌టువంటి చ‌ర్చాస‌భ‌లు, స‌మావేశాలు మ‌రియు సంయుక్త కార్య‌క‌లాపాల నిర్వ‌హణ రంగాల లో ప‌ర‌స్ప‌ర స‌హ‌కారానికి ఒక ఫ్రేమ్ వ‌ర్క్ ను నెల‌కొల్పుతుంది. ల‌క్ష్యాలు: 1. అకౌంటింగ్ వృత్తి లో తాజా ప‌రిణామాల ప‌ట్ల విద్యార్థుల మ‌రియు స‌భ్యుల రాక‌ పోక ల కార్య‌క్ర‌మాల ను చేప‌ట్ట‌డం ద్వారా వారి అవ‌గాహ‌న ను పెంచ‌డం; ఇందుకోసం అధ్య‌య‌న యాత్ర‌లు లేదా ఇరు ప‌క్షాల‌ కు చెందిన‌ సంస్థ లు నిర్ణ‌యించిన మేర‌కు మ‌రే రూపం లోనైనా ముందుకు పోవ‌డం జ‌రుగుతుంది. 2. భార‌త‌దేశం లో అకౌంటెన్సీ వృత్తి వికాసానికి సంబంధించిన తాజా స‌మాచారాన్ని స‌మ‌కూర్చ‌డం మ‌రియు అంత‌ర్జాతీయ స్థాయి తో స‌రితూగే చ‌క్క‌ని వృత్తిప‌ర‌మైన అభ్యాసాల‌ను ప్రోత్స‌హించడం; 3. అఫ్గ‌ానిస్తాన్ లో అవ‌స‌ర‌మైన‌టువంటి నాణ్య‌త నియంత్ర‌ణ లు మ‌రియు నియమిత కాలిక స‌మీక్ష‌ల వ్య‌వ‌స్థ ద్వారా జ్ఞానం బ‌దిలీ కి మార్గాన్ని సుగ‌మం చేస్తూ, అఫ్గ‌ానిస్తాన్ లోని నాణ్య‌తా హామీ కి సంబంధించిన యంత్రాంగాన్ని బలోపేతం చేయడం. ప్ర‌భావం: భార‌త‌దేశం మ‌రియు అఫ్గ‌ానిస్తాన్ లు చారిత్ర‌క, సాంస్కృతిక బంధాల‌ ఆధారంగా ఒక అతి బ‌ల‌మైన భాగ‌స్వామ్యాన్ని ఏర్ప‌ర‌చుకొన్నాయి. ఇటీవ‌ల కొంత కాలంగా రెండు దేశాల మ‌ధ్య భాగ‌స్వామ్యం స‌రికొత్త శిఖ‌రాల‌ ను అందుకొంది. భార‌త‌దేశం అనుస‌రిస్తున్న అఫ్గ‌ానిస్తాన్ విధానం మ‌రింత విశ్వాస‌నీయ‌మైందిగాను, బ‌హుళ పార్శ్వాల‌ తో కూడుకొన్నదిగాను రూపుదిద్దుకొంది. అఫ్గ‌ానిస్తాన్ లో ఇప్పుడిప్పుడే బ‌లం పుంజుకొంటున్న ఆర్థిక వ్య‌వ‌స్థ లో పెట్టుబ‌డుల‌కు భార‌త‌దేశం ముందంజ వేసింది. అలాగే, కాబుల్ యొక్క ర‌క్ష‌ణ సామ‌ర్ధ్యాన్ని ప‌టిష్ట‌ప‌ర‌చ‌డం తో పాటు, ప్రాంతీయ సంధానాన్ని మ‌రియు ఏకీక‌ర‌ణ ను ప్రోత్స‌హించ‌డం కూడా జ‌రుగుతోంది. భార‌త‌దేశ చార్ట‌ర్డ్ అకౌంటెంట్ (సిఎ)లకు అఫ్గ‌ానిస్తాన్ యాజ‌మాన్య సంస్థ‌ లలో గుర్తింపు ను, ఆమోద‌యోగ్య‌త‌ ను కల్పించడం ద్వారా ప‌రోక్ష ఉపాధి క‌ల్ప‌నకు మార్గాన్ని సుగ‌మం చేసి భార‌త‌దేశానికి మరియు ఐసిఎఐ కి అఫ్గ‌ానిస్తాన్ స‌హాయపడనుంది. గ‌త కొన్ని సంవ‌త్స‌రాలు గా రెండు దేశాల మ‌ధ్య వేళ్ళూనుకొన్న సంబంధం స్వాభావికం గా వ్యూహాత్మ‌క‌మైంది గాను, ప‌ర‌స్ప‌ర హిత‌క‌ర‌మైంది గాను మారింద‌ని కూడా న‌మ్ముతున్నారు. పూర్వ‌రంగం: ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్ ఆఫ్ ఇండియా (ఐసిఎఐ) అనేది భార‌త పార్ల‌మెంట్ తీసుకువచ్చిన ‘చార్ట‌ర్డ్ అకౌంటెంట్స్ చ‌ట్టం, 1949’ ద్వారా ఏర్ప‌డ్డ ఒక చ‌ట్టబ‌ద్ధ సంస్థ‌. భార‌త‌దేశం లో చార్ట‌ర్డ్ అకౌంటెన్సీ వృత్తి ని నియంత్రించేందుకు ఈ సంస్థ ను ఏర్పాటు చేయ‌డ‌మైంది. సిపిఎ అఫ్గానిస్తాన్ అనేది అఫ్గానిస్తాన్ లో అకౌంటెన్సీ వృత్తి కి సంబంధించిన ఒక స్వ‌తంత్ర నియంత్రణ సంస్థ‌. ఇది ఇస్లామిక్ రిపబ్లిక్ ఆఫ్ అఫ్గానిస్తాన్ ప్ర‌భుత్వ ఆర్థిక మంత్రిత్వ శాఖ ప‌ర్య‌వేక్ష‌ణ లో తన కార్య‌క‌లాపాల‌ ను నిర్వ‌హిస్తూ ఉంటుంది.
పూర్వ ప్ర‌ధాని ఇందిరా గాంధీ జ‌యంతి నాడు ఆమె కు నివాళులు అర్పించిన ప్ర‌ధాన మంత్రి

పూర్వ ప్ర‌ధాని శ్రీ‌మ‌తి ఇందిరా గాంధీ జ‌యంతి సంద‌ర్భం గా ప్ర‌ధాన మంత్రి శ్రీ న‌రేంద్ర మోదీ ఆమె కు నివాళులు అర్పించారు. “భార‌త‌దేశ పూర్వ ప్ర‌ధాని శ్రీ‌మ‌తి ఇందిరా గాంధీ గారికి ఆమె జ‌యంతి సంద‌ర్భం గా ఇవే నా నివాళులు” అని ప్ర‌ధాన మంత్రి త‌న సందేశం లో పేర్కొన్నారు.
జాతీయ పంచాయతీ రాజ్ దినం సందర్భంగా జంషెడ్‌ పూర్‌ నుంచి దేశ వ్యాప్తంగా పంచాయతీలను ఉద్దేశించి ప్రసంగించిన ప్రధాన మంత్రి

ప్రధాన మంత్రి శ్రీ నరేంద్ర మోదీ జాతీయ పంచాయతీ రాజ్ దినం సందర్భంగా జంషెడ్‌ పూర్‌ నుంచి దేశ వ్యాప్తంగా పంచాయతీలను ఉద్దేశించి ప్రసంగించారు. ఈ కార్యక్రమం ‘గ్రామోదయ్‌ సే భారత్ ఉదయ్ అభియాన్’ ముగింపు నకు కూడా వేదిక అయింది. ‘గ్రామోదయ్‌ సే భారత్ ఉదయ్ అభియాన్’ మహూ లో ఏప్రిల్ 14న బాబాసాహెబ్ అంబేడ్కర్ 125వ జయంతి నుంచి ప్రారంభం అయింది. ప్రధాన మంత్రి శ్రీ నరేంద్ర మోదీ ఈ సందర్భంగా గ్రామాలలో సదుపాయాలు, సేవలు నగరాలతో దీటుగా ఉండాలని స్పష్టం చేశారు. పంచాయతీ ప్రతినిధులు వారి పదవీకాలాన్ని ప్రజా సేవకు వినియోగించాలని, పల్లెలలో పెను మార్పును తీసుకు రావడమే ధ్యేయంగా పెట్టుకోవాలని ప్రధాన మంత్రి ఉద్బోధించారు. మరీ ముఖ్యంగా మహిళా సభ్యులు మరుగుదొడ్ల నిర్మాణం వంటి పనులలో నాయకత్వ భూమికను పోషించగలగాలని ఆయన అన్నారు. చిన్నారుల విద్య పట్ల పంచాయతీలు ప్రత్యేక శ్రద్ధను తీసుకోవాలని ఆయన విజ్ఞ‌ప్తి చేశారు. పిల్లలు పాఠశాలకు వెళ్లటం ఆపేసినట్లయితే అది పంచాయతీ సభ్యులు ఆందోళన చెందాల్సిన విషయంగా గ్రహించాలన్నారు. బడ్జెట్‌కు అతీతంగా పంచాయతీలు ఆలోచనలు చేయాలని ప్రోత్సహించిన ప్రధాన మంత్రి, జన సువిధపై దృష్టి పెట్టాలని కూడా సూచించారు. కార్యక్రమంలో ప్రసంగించిన అనంతరం ప్రధాన మంత్రి వేదిక మీద నుంచి దిగి దేశంలోని వివిధ ప్రాంతాల నుంచి జంషెడ్‌ పూర్ కు తరలివచ్చిన పంచాయతీ ప్రతినిధులలో కొందరిని కలుసుకొన్నారు. 2013లో పట్నా లో ప్రధాన మంత్రి జన సభ వేళ సంభవించిన బాంబు పేలుళ్ల ఘటనలో బాధితులైన వారిలో ఒక బాధితుని భార్య తోను, కుమార్తె తోను ప్రధాన మంత్రి భేటీ అయ్యారు.
శ్రీ‌బాలాసాహెబ్ ఠాక్రే జ‌యంత్రి సంద‌ర్భంగా ఆయ‌న‌కు నివాళుల‌ర్పించిన ప్ర‌ధాన‌మంత్రి

బాలా సాహెబ్ ఠాక్రే జ‌యంతి సంద‌ర్భంగా ప్ర‌ధానమంత్రి శ్రీ‌న‌రేంద్ర మోదీ ఆయ‌న‌కు ఘ‌నంగా నివాళుల‌ర్పించారు. ఈ సంద‌ర్భంగా ఒక ట్వీట్ చేస్తూ ప్ర‌ధాన‌మంత్రి, “శ్రీ బాలాసాహెబ్ ఠాక్రే జయంతి నాడు ఆయనకు నివాళులు అర్పిస్తున్నాను. ప్రజలతో ఎప్పుడూ ఉంటూ వ‌చ్చిన మహోన్నత నాయకుడిగా ఆయన చిరస్థాయిగా నిలిచిపోతారు.ష అనిపేర్కొన్నారు.
సాయుధ దళాల పతాక దినం నాడు సాయుధ దళాల కు నమస్కరించినప్రధాన మంత్రి

సాయుధ దళాల పతాక దినం సందర్భం లో ప్రధాన మంత్రి శ్రీ నరేంద్ర మోదీ సాయుధ దళాల పరాక్రమాని కి మరియు వారి త్యాగాల కు వందనాన్ని ఆచరించారు. ప్రధాన మంత్రి ఒక ట్వీట్ లో – ‘‘ఈ రోజు న, సాయుధ దళాల పతాక దినం సందర్భం లో, మన సాయుధ దళాల పరాక్రమాని కి మరియు త్యాగాల కు మనం వందనాన్ని ఆచరించుదాం. దశాబ్దాల తరబడి, వారు మన దేశ ప్రజల ను కాపాడుతుండడం లో అగ్రభాగాన నిలబడుతూ వస్తున్నారు; అంతేకాకుండా ఒక బలమైన భారతదేశం కోసం వారి వంతు గా తోడ్పాటు ను అందిస్తూ వస్తున్నారు. సాయుధ దళాల పతాక దినం సంబంధి నిధి కి మీరంతా కూడా చందాల ను ఇవ్వాలంటూ నేను విజ్ఞప్తి చేస్తున్నాను.’’ అని పేర్కొన్నారు.
మణిపుర్ ముఖ్యమంత్రి గా ప్రమాణం స్వీకరించిన శ్రీ ఎన్. బీరేన్ సింహ్ కుఅభినందన లు తెలిపిన ప్రధాన మంత్రి

మణిపుర్ ముఖ్యమంత్రి గా ప్రమాణం స్వీకరించిన శ్రీ ఎన్. బీరేన్ సింహ్ కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రధాన మంత్రి ఒక ట్వీట్ లో – ‘‘మణిపుర్ ముఖ్యమంత్రి గా పదవీ ప్రమాణం స్వీకరించిన సందర్భం లో శ్రీ @NBirenSingh గారి కి అభినందన లు. ఆయన తో పాటు ఆయన జట్టు మణిపుర్ ను పురోగతి తాలూకు కొత్త కొత్త శిఖరాల కు తీసుకుపోతుందని, అంతేకాకుండా గడచిన అయిదు సంవత్సరాల లో చేసినటువంటి మంచి పనుల ను ఇక ముందు కూడా కొనసాగిస్తుందన్న నమ్మకం నాలో ఉంది.’’ అని పేర్కొన్నారు.
హోం శాఖ కార్య‌ద‌ర్శిగా శ్రీ రాజీవ్ మెహ‌ర్షి

రాజ‌స్థాన్ కేడ‌ర్ కు చెందిన 1978 బ్యాచ్ ఐఏఎస్ అధికారి శ్రీ రాజీవ్ మెహ‌ర్షిని కేంద్ర హోం శాఖ కార్య‌ద‌ర్శిగా నియ‌మించారు. ఈ నియామ‌కానికి ప్ర‌ధాని ఆమోదం తెలిపారు. ఇంత‌కుముందు ఈయ‌న ఆర్థిక మంత్రిత్వ‌శాఖ లోని ఆర్థిక వ్య‌వ‌హారాల విభాగంలో కార్య‌ద‌ర్శిగా ప‌నిచేశారు. శ్రీ మెహ‌ర్షి రెండు సంవ‌త్స‌రాల‌పాటు ప‌ద‌విలో కొన‌సాగుతారు. ఇంత‌కుముందు హోంశాఖ కార్య‌ద‌ర్శిగా ప‌నిచేసిన శ్రీ ఎల్‌.సి.గోయ‌ల్ వ్య‌క్తిగ‌త కార‌ణాల వ‌ల్ల చేసిన‌ స్వ‌చ్ఛంద ప‌ద‌వీ విర‌మ‌ణ విజ్ఞ‌ప్తిని కూడా ప్ర‌ధాని ఆమోదించారు.
ప‌ర్య‌ట‌క రంగం లో భార‌త‌దేశం మ‌రియు క్రోయేశియా మ‌ధ్య ఎంఒయు కు ఆమోదం తెలిపిన మంత్రివ‌ర్గం

ప‌ర్య‌ట‌క రంగం లో భార‌త‌దేశం మ‌రియు క్రోయేశియా మ‌ధ్య అవ‌గాహ‌నపూర్వ‌క ఒప్పందానికి (ఎంఒయు) ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎంఒయు ప‌ర్య‌ట‌క రంగం లో స‌హ‌కారాన్ని పెంపొందించుకోవ‌డం కోసం ఒక సంస్థాగ‌త వ్య‌వ‌స్థ ను ఏర్పాటు చేయ‌డం లో ఉభ‌య ప‌క్షాల కు స‌హాయ‌కారి కానుంది. ఈ ఎంఒయు పై 2019వ సంవ‌త్స‌రం మార్చి నెల 26వ తేదీ న క్రోయేశియా ను భార‌త రాష్ట్రప‌తి సంద‌ర్శించిన సంద‌ర్భం గా సంత‌కాలు జ‌రిగాయి.
శ‌హీద్ భ‌గ‌త్ సింగ్ జ‌యంతి సంద‌ర్భంగా ఆయ‌న‌కు ప్ర‌ధాన మంత్రి ప్ర‌ణామం

శ‌హీద్ భ‌గ‌త్ సింగ్ జ‌యంతి నాడు ఆయ‌న‌కు ప్ర‌ధాన మంత్రి శ్రీ న‌రేంద్ర మోదీ ప్ర‌ణామం ఆచరించారు. ‘‘సాహ‌సి శ‌హీద్ భ‌గ‌త్ సింగ్ జ‌యంతి రోజున ఆయ‌న‌కు ఇదే నా ప్రణామం. ఆయ‌న యొక్క గొప్ప‌త‌నం మ‌రియు ఆదర్శప్రాయ సాహ‌సం భార‌తీయుల‌కు త‌రాల త‌ర‌బ‌డి ప్రేర‌ణ‌గా నిలుస్తాయి’’ అని ప్ర‌ధాన మంత్రి త‌న సందేశంలో పేర్కొన్నారు.
సెంట్ విన్సెంట్ ఎండ్ దీ గ్రెనాడీన్స్ ప్రధాని శ్రీ రాల్ఫ్ గన్ సాల్వెస్ పై జరిగిన దాడి ని ఖండించిన ప్రధాన మంత్రి

సెంట్ విన్సెంట్ ఎండ్ దీ గ్రెనాడీన్స్ ప్రధాని శ్రీ రాల్ఫ్ గన్ సాల్వెస్ పై జరిగిన భయంకర దాడి ని ప్రధాన మంత్రి శ్రీ నరేంద్ర మోదీ ఖండించారు. ఆయన త్వరగా కోలుకొని, మళ్లీ చక్కని ఆరోగ్యవంతుడు కావాలంటూ ప్రధాన మంత్రి ఆకాంక్షించారు. ప్రధాన మంత్రి ఒక ట్వీట్ లో – ‘‘సెంట్ విన్సెంట్ అండ్ దీ గ్రెనాడీన్స్ ప్రధాని శ్రీ రాల్ఫ్ గన్ సాల్వెస్ పై జరిగిన భయంకర దాడి ని నేను ఖండిస్తున్నాను. ఎక్స్ లెన్సీ, మీరు త్వరిత గతి న కోలుకొని మళ్లీ చక్కని ఆరోగ్యవంతులు కావాలి అని నేను ఆకాంక్షిస్తున్నాను. సముద్ర సంబంధి భద్రత పై నేడు జరుగనున్న ఐక్య రాజ్య సమితి భద్రత మండలి (యూఎన్ఎస్ సి) బహిరంగ చర్చ కార్యక్రమం లో మీరు పాలుపంచుకోలేకపోతూ ఉండడం మాకు బాధ ను కలిగించేదే. @ComradeRalph’’ అని పేర్కొన్నారు.